Fuente gazta

Fuente gazta Asturiasko Printzerrian (Espainia) egiten den gazta da.

 Elaborazioa 
Gazta hau behi-esne gordinarekin egiten da. Gatzamia gehitzen zaio esneari, eta mamitu ondoren, lortutako masa oihal-poltsetan sartzen da gazura xukatzeko. Astebete igaro ondoren, gazurarik gabeko masa zortzi egunez gatzatzen da, aldian-aldian nahastuz, kanpoaldean azala sortzeko eta finkatzeko. Denbora hori igaro ondoren, hartzigarria gehitzen zaio, eta hiru hilabetez ontzen uzten da. Azkenik, ezti-patsa gehitzen zaio, eta jateko prest dago.

 Ezaugarriak 
Gazta horia da, barrualde krematsua duena. Bere izena gaztainazko ontzi edo azpil handietatik datorkio, zeinetan egiten den. Zaporea eta usaina oso sendoak eta pikanteak ditu, eta kantitate txikietan ekoizten da.

 Prozesatzeko eremua 
Asturiasko Proaza udalerriko hainbat herritan ekoizten da, besteak beste, Tevergan, Lenan eta Mieresen. Proazako bizilagun zaharrenen arabera, izena Ramona Fernández Garcíarengandik datorkio, Proazan El Retiro taberna zuena.

 Erreferentziak 

Kategoria:Mieres (Asturias)
Kategoria:Lena
Kategoria:Teverga
Kategoria:Proaza
Kategoria:Asturiasko gaztak